
Zvidzidzo Zvakakosha Kuvanhu vose 
(Ummah) 
Allah ngavamunzwire tsitsi 
Muzita raAllah, vane tsitsi, vane ngoni . 
Nhanganyaya yemunyori 
Kurumbidzwa  kwese  ndekwaAllah,  Tenzi 
wezvisikwa zvese, uye magumo akanaka ndeeavo 
vanotya  Allah.  Allah  ngavakomborere  nekupa 
rugare  kune  Muranda  wavo  neMutumwa  wavo, 
Muporofita  wedu  Muhammad,  nemhuri  yavo 
nemaSwahaba vavo vose. 
Ndichienderera mberi ndinoti: 
Heano  mashoko  mapfupi  anotsanangura 
zvimwe zvezvinofanirwa kuzivikanwa neveruzhinji 
pamusoro  pechitendero cheIslam,  andakatumidza 
zita  rekuti:  (Zvidzidzo  Zvakakosha  kuvanhu  vose 
(Ummah)). 
Uye  ndinokumbira  Allah  kuti  vabatsire 
maMuslim  nawo,  uye  kuti  vaagamuchire  kubva 
kwandiri. Zvirokwazvo, ndivo Mupi Mukuru, vane 
rupo. 
Abdul  Aziz  ibn  Abdullah  ibn  Baz  Zvidzidzo 
Zvinokosha zveruzhinji rweUmmah

1

 
 

1

 Majmuu' Fataawaa wa Maqaalaat Mutanawwi'ah (3/ 288- 298). 

Chidzidzo Chekutanga: 
Surah Al-Fatihah  nemaSurah mapfupi 
Surah  Al-Fatihah    nemaSurah  mapfupi 
anokwanisika kubva paSurah  Az-Zalzalah  kusvika 
paSurah  An-Nas,  kudzidzisa  kuverengwa  kwawo,  
kugadzirisa  maverengero,  kudzidzisa  kuziva 
maSurah aya nemusoro, uye nekutsanangura izvo 
zvinofanirwa kunzwisiswa. 
Chidzidzo Chechipiri: Mapango eIslam 
Kujekesa mapango eIslam mashanu, uye bango 
rekutanga riri hombe pane ese riri: Kupupura kuti 
hapana  chakakodzera  kunamatwa  pachokwadi 
kunze  kwaAllah,  uye  kuti  Muhammad  Mutumwa 
waAllah;  pamwe  nekutsanangura  zvazvinoreva, 
uye kujekesa  zvinodiwa  nemashoko  ekuti  hapana 
chakakodzera  kunamatwa  kunze  kwaAllah. 
Zvaanoreva  ndezvekuti:  (Hapana  chakakodzera 
kunamatwa) ndiko kuramba zvese  zvinonamatwa 
kunze  kwaAllah,  uye  (kunze  kwaAllah)  ndiko 
kutsinhira kuti kunamatwa ndekwaAllah vari vega, 
vasina  mubatsiri.  Zvinodiwa  nemashoko  ekuti 
(Hapana  chakakodzera  kunamatwa  kunze 
kwaAllah) ndeizvi: ruzivo runopesana nekusaziva, 
chokwadi  chakasimba  chinobvisa  kusava 
nechokwadi,  kuzvipira  kunobvisa  kusanganisa 
Allah nezvisikwa  (pakunamata), rudo runopesana 
neruvengo,  kuteerera  kunopesana  nekusiya 

4 
kuteerera,  kugamuchira  kunopesana  nekuramba, 
uye kuramba zvese zvinonamatwa kunze kwaAllah. 
Mashoko  aya  akaunganidzwa  mundima  mbiri 
(dzenhetembo) dzinotevera: 
Ruzivo,  kusapokana,  nekukuzvipira,  uye  kuva 
nechokwadi  chako  ...  pamwe  nerudo,  kuteerera, 
nekugamuchira  izvi.  Uye  wedzera  chechisere 
chacho  kusatenda  kwako  mune  ...  zvose 
zvinonamatwa kunze kwaAllah. 
Kutsanangura  zvinoreva  kupupura  kuti 
Muhammad  Mutumwa  waAllah,  uye  zvinodiwa 
nehuchapupu  uhwu  ndezvekuti:  kutenda  mune 
zvavakataura,  kuvateerera  mune  zvavakaraira, 
nekusaita  zvavakarambidza  nekuyambira  kubva 
kwazviri,  uye  kuti  Allah  vasanamatwe  kunze 
nenzira yavakatara ivo  Allah vari kumusoro-soro 
neMutumwa wavo (rugare nemakomborero aAllah 
ngazvive  pavari).  Zvadaro,    (mudzidzisi) 
anotsanangurira mudzidzi mapango eiIslam asara, 
anoti:  Swalah,  Zakaah,  kutsanya  mwedzi 
weRamadhaan,  uye  Hajj  kuImba  inoera  yaAllah 
kune uyo ane zvikwanisiro. 
Chidzidzo chechitatu: nheyo dzekutenda 
Inhanhatu:  kutenda  muna  Allah,  nengirozi 
dzavo,  nemabhuku  avo,  nevatumwa  vavo,  neZuva 
Rekupedzisira,  uye  kutenda  mune  zvakatarwa 
naAllah,  zvakanaka  zvacho  nezvakaipa  zvacho, 

zvinobva kuna Allah vekumusoro soro. 
Chidzidzo chechina: Zvikamu 
zvehumwechete hwaAllah (Tawhid) pamwe 
nezvikamu zvekusanganisa Allah nezvisikwa 
pakunamata (Shirk) 
Tsanangudzo  yezvikamu  zvehumwechete 
hwaAllah,  izvo  zvinova  zvitatu:  humwechete 
hwaAllah  muhuTenzi  hwavo,  humwechete 
hwaAllah mukunamatwa kwavo, uye humwechete 
hwaAllah mumazita nemaitiro avo. 
1- Humwechete hwehuTenzi: Uku kutenda kuti 
Allah  Vanoremekedzeka  ndivo  Musiki  wechinhu 
chese,  neMutungamiri  wechinhu  chese,  havana 
mubatsiri pazviri. 
2- Humwechete hwekunamatwa: Ndiko kutenda 
kuti  Allah  Vanoremekedzwa  ndivo  vega 
vanofanirwa kunamatwa pachokwadi, uye hapana 
chimwe  chinhu  chine  kodzero  iyi.  Izvi  ndizvo 
zvinoreva kuti 'Hapana chakakodzera kunamatwa 
kunze  kwaAllah',  nokuti  zvinoreva  kuti:  hapana 
akakodzera  kunamatwa  pachokwadi  kunze 
kwaAllah.  Saka  kunamata  kwese,    seSwalah 
nekutsanya  nezvimwe  zvakadaro,  zvinofanirwa 
kuitirwa  Allah  vari  vega  nekuzvipira,  uye 
hazvitenderwe  kuzviitira  chimwe  chinhu  chisiri 
Ivo. 
3-  Humwechete  hwemazita  nemaitiro:  Uku 

ndiko kutenda mune zvese zvakataurwa muQur'an 
rinoera, kana mumaHadeeth echokwadi, pamusoro 
pemazita  aAllah  nemaitiro  avo,  nekumatsinhira 
kuti  ndeaAllah  vega  nenzira  yakavakodzera  Ivo 
vekumusoro-soro,  pasina  kushandura,  kana 
kuramba,  kana  kutaura  kuti  akamira  sei,  kana 
kufananidza  (nezvisikwa).  Uku  kuita 
zvinoenderana    nemashoko  aAllah  vekumusoro-
soro anoti: 
﴿















































































 ﴾ 
 {Iti: NdiAllah, vamwechete.1} 
 {Allah,  ndivo  vanodiwa  nezvisikwa  zvese  (asi 
ivo hapana chavanoda).} 
 {Havana kubereka uye havana kuberekwa 3} 
 {Uye hakuna akafanana navo kana kuenzaniswa 
navo.4}  [Al-Ikhlaas:  1-4]  Uye  Allah  vemasimba 
nekukudzwa vakataura ku: 
...﴿









































 ﴾ 
 {…Hapana  chinhu  chakafanana  navo;  uye  Ivo 
ndivo  munzwi  wezvose,  muoni  wezvose.}  [Ash-
Shura: 11], Uye vamwe vevanhu vane ruzivo vakati 
humwechete hwaAllah huri muzvikamu zviviri, uye 
vakapinza  kutenda  muhumwechete  hwemazita 
nemaitiro  aAllah  mukati  mekutenda 
muhumwechete hwehutenzi, uye hapana kupokana 

mune  izvozvo;  nekuti  zvinorehwa  zviri  pachena 
muzvikamu zviviri zvese. 
Zvikamu  zveShirk  zvitatu:  Shirk  huru,  neShirk 
diki, neShirk yakavanzika. 
Shirk  huru:  inokonzera  kuparara  kwemabasa 
ose pamwe nekugara mumoto nekusingaperi kune 
uyo  anofa  achiita  izvi,  sezvakataura  Allah 
vekumusoro-soro kuti: 
...﴿
















































 ﴾ 
 {...Asi  dai  vakasanganisa  vamwe  mukunamata 
Allah,  zvose  zvavaiita  zvaizoshaya  basa  kwavari.} 
[Al-An‘aam:  88],  Uye  Allah  (kukudzwa  ngakuve 
kwavari) vakatauri kuti: 
﴿

































































































































﴾ 
 {Hazvina kukodzera kune vanobatanidza Allah 
nezvimwe  zvinhu  pakunamata  kuti  vagare 
mumamasjid (kunamata maari, kuachenesa pamwe 
nekuvaka), ivo vachipa huchapupu hwekusatenda 
munaAllah pachavo. Mabasa avo   achashaya basa, 
uye  vachagara  kumoto    nekusingaperi.17}  [At-
Tawbah:  17],  Uye  kuti  uyo  anofa  achiita  izvi 
haazomboregererwi,  uye  Paradhiso 
rakarambidzwa kwaari,  sekutaura  kwakaita  Allah 
samasimba, vakuru: 

﴿





























































... ﴾ 
 {Zvirokwazvo Allah havaregereri kubatanidzwa 
kwavo  nezvimwe  zvinhu  mukunamatwa,  uye 
vanoregerera  zvimwe  zvese  zvisiri  izvozvo  kuna 
uyo wavada...} [An-Nisaa: 48], Uye Allah (kukudzwa 
ngakuve kwavari) vakataura kuti: 
...﴿































































































﴾ 
 {...zvirokwazvo,  uyo  anobatanidza  Allah 
nezvimwe  zvinhu  mukuvanamata,  Allah 
vakamurambidza  Jannah  (Paradhiso),  uye  moto 
uchave  nzvimbo  yake  yokugara.  Uye  vanoita 
zvakaipa havana vabatsiri.} [Al-Ma'idah: 72]. 
Uye  dzimwe  mhando  dzaShirk:  kuita  du'a 
(munyengetero)  kuvakafa,  nezvifananidzo, 
nekutsvaga rubatsiro kwavari, nekuvaitira mhiko, 
nekuuraya  mhuka  muzita  rezvifananidzo, 
nezvimwe zvakafanana neizvozvo. 
Shirk  Diki:  Ndiyo    yakatsinhirwa  nemagwaro 
kubva muQuran kana muSunnah kuti inonzi Shirk, 
asi  haisi  yerudzi  rweShirk  Huru;  sekuita  zvimwe 
zvinhu zvakanaka kuti uonekwe nevanhu, nekupika 
nezvimwe  zvinhu  kwete  Allah,  uye  kutaura  kuti: 
“Zvinoda  Allah  uye  zvinoda  nhingi,”  nezvimwe 
zvakadaro.  Izvi  zvinobva  pamashoko  eMuporofita 
(rugare  netsitsi  dzaAllah  ngazvive  kwavari  Shirk 

avo vakataura kuti: 

































































 
 «Chinhu  chandinonyanya  kukutyirai  iShirk 
diki.»  Vakazobvunzwa  nezvayo,  vakati:  «Kuita 
mabasa akanaka kuti unonekwe nevanhu (Riyaa).»

1

 
Yakarondedzerwa  naImam  Ahmad,  At-Tabarani, 
naAl-Bayhaqi, kubva kuna Mahmud ibn Labeed al-
Ansaari (Allah ngavafare naye) neIsnaad yakanaka, 
uye  Yakarondedzerwa  naat-Tabarani  nemaIsnaad 
akanaka, kubva kuna Mahmud ibn Labeed,  naRafi’ 
ibn  Khadeej,  kubva  kuMuporofita  (rugare 
nemakomborero aAllah ngazvive pavari). 
Uyezve  Mutumwa,  rugare  nemakomborero 
aAllah ngazvive pavari vakataura kuti: 





































 
 «Ani  nani  anopika  nechinhu  chisiri  Allah, 
anenge  abatanidza  Allah  nezvimwe  zvinhu.»

2

 
Yakarondedzerwa  naImam  Ahmad  neIsnaad  
yakasimba, kubva kuna Umar bin Al-Khattab, Allah 
ngavafare  naye.  Uye  yakarondedzerwa  naAbu 
Dawood,  naat-Tirmidhi  ne  isnad  yechokwadi, 
kubva muhadith yaIbn Umar (Allah ngavafare navo 
 

1

 Yakarondedzerwa naImam Ahmad (5/ 428), naAt-Tabarani muAl-Kabeer 
(4/ 338), naAl-Bayhaqi muAsh-Shu'ab (14/ 355). Munyori  weMajma' Az-
Zawa'id  (1/  121)  akati:  "Yakarondedzerwa  naAhmad  uye  vanhu 
vakaitaura vanhu vaitaura mahadith echokwadi (anonzi Sahih). 

2

 Yakarondedzerwa naImam Ahmad, nhamba (1/ 47). 

vose  [iye  nababa  vake]),  kubva  kuna  Muporofita 
(rugare  netsitsi  dzaAllah  ngazvive  kwavari) 
vakataura kuti: 











































 
 «Ani  nani  anopika  nezita  risiri  raAllah, 
zvirokwazvo anenge aita mabasa ekusatenda kana 
kuti  asanganisa  vamwe  naAllah.»

1

  Uye  Mutumwa  
(rugare  nemaropafadzo  aAllah  ngazvive  pavari) 
vakataura kuti: 




























































 
 «Musataure  kuti:  ‘Zvinodiwa  naAllah  uye 
zvinodiwa  nanhingi,’  asi  itiyi:  ‘Zvinodiwa  naAllah 
pozoti  zvinodiwa  nanhingi.»

2

  Yakarondedzerwa 
naAbu  Dawood  neIsnaad  yakasimba,  kubva  kuna 
Hudhayfah ibn al-Yaman (Allah ngavafare naye). 
Uye  mhando  iyi  (yeshirk)  haikonzere  kubuda 
muchitendero,  uye  haikonzere  kugara  muMoto 
nekusingaperi,  asi  inopesana  nekukwana 
(kwekutenda)  muhumwechete  hwaAllah 
hunosungirwa. 
Mhando  yechitatu:  Shirk  yakavanzika;  uye 
humbowo  hwacho  mashoko  eMuporofita  (rugare 
nemakomborero aAllah ngazvive kwavari) ekuti: 
 

1

  Yakarondedzerwa  naAbu  Dawood,  nhamba  (3251),  uye  naat-Tirmidhi, 
nhamba (1535). 

2

 Yakarondedzerwa naAbu Dawud, nhamba (4980), naAhmad (5/ 384). 











[image: ] 
11 






































































































































































 
 «Ko  handingakuudziyi  here  nezve  chinhu 
chandinokutyirai zvikuru kupfuura Mesiya Dajjal?» 
MaSahaba  vakati:  Hongu,  imi  Mutumwa  waAllah, 
Vakati:  «Kubatanidza  Allah  nevamwe  pachivande 
(riya):  munhu  paanosimuka  oita  Swalaah 
(munamato),  oita  Swalaah  yake  nemazvo  nekuda 
kwekuona  mumwe  munhu  achimutarisa»

1

 
Yakarondedzerwa naImam Ahmad mubhuku rake 
rinonzi  Musnad,  kubva  kuna  Abu  Sa'id  al-Khudri, 
Allah ngavafare naye. 
Uye zvinotenderwa kuti Shirk ipatsanurwe kuita 
mhando mbiri chete: 
Huru nediki, asi Shirk yakavanzika zvirokwazvo 
inosanganisira zvese zviri zviviri; Saka inowanikwa 
muShirk  huru,  seShirk  yevanyengeri;  nokuti 
vanoviga  zvavanotenda  zvenhema,  uye 
vachinyepedzera  kuva  maMuslim  vachiratidza 
kudaro kuvanhu, uye nekutya pamusoro peupenyu 
hwavo  (kurangwa  kana  vazivikanwa  kuti 
vanyengedzi). 
Uye  inowanikwa  muShirk  diki,  seRiyaa,  sezviri 
muHadith  yaMahmud  ibn  Labeed  Al-Ansari 
 

1

 Yakarondedzerwa naIbn Maajah, nhamba (4204), naImam Ahmad (3/ 30). 

yamborehwa, neHadith yaAbu Sa'eed yarehwa. Uye 
Allah ndivo Mupi wekubudirira. 
Chidzidzo Chechishanu: Al-Ihsaan 
(Kunamata nemazvo) 
Mbiru  yeIhsan,  inova:  kuti  unamate  Allah 
sekunge unovaona, nekuti kunyangwe usingavaoni, 
zvirokwazvo Ivo vanenge vachikuona. 
Chidzidzo Chechitanhatu: Zviga 
zveSwaalah (munamato) 
Uye zvipfumbamwe: 
Islam  (kuve  muMuslim),  kuva  nenjere 
(dzakakwana)  ,  kuziva  zvakanaka  nezvakaipa, 
kubvisa  zvinorambidza  kunamata  pamuviri, 
kuzvichenura  kubva  mutsvina,  kufukidza  nhengo 
dzakavandika,  kukwana  kwenguva  yekunamata, 
kutarisa  kuQiblah,  nekuva  nechinangwa 
chekunamata mumoyo (niyyah).  
Chidzidzo chechinomwe: Mbiru 
dzeSwalaah (munamato) 
 Igumi neina: 
Kumira  kune  uyo  anokwanisa,  kutaura  kuti 
Allahu Akbar (Takbirat al-Ihram - uchitanga kuita 
munamato),  kuverenga  Chitsauko  Chekutanga 
muQuran (Surah Al-Fatihah), kukotama michibata 
mabvi  (Ruku’),  kusimuka  kubva  paRuku’,  luisa 
chisvo  pasi  (Sajdah)  nenhengo  nomwe,  kusimuka 









[image: ] 
13 
kubva paSajdah, kugara pakati pemaSajdah maviri, 
kuva  neAt-Tuma’ninah  (kudzikama)  muzviito 
zvese,  kuita  zviito  izvi  zvichiteverana,  kuverenga 
Tashahhud  yekupedzisira,  kugara  pasi  nguva 
yeTashahhud  yacho,  kutumira  maropafadzo 
kuMuporofita  (rugare  nemakomborero  aAllah 
ngazvive kwavari), uye kupa maTasleem maviri. 
Chidzidzo chechisere: Zvinosungirwa 
paSwalaah 
  Zvisere: 
MaTakbir (kutaura kuti Allahu Akbar) ese kunze 
kweTakbiratul  Ihram,  nekutaura  kuti:  “Sami‘a 
Allaahu  liman  hamidah”  (Allah  vanonzwa  uyo 
anovarumbidza), izvi zvinotaurwa naImam neuyo 
anonamata ari ega, nekutaura kuti: “Rabbanaa wa 
laka  al-hamdu”  (Tenzi  vedu,  kurumbidzwa 
ndekwenyu)  nemunhu  wese  (ari  kunamata), 
nekutaura  kuti:  “Subhaana  Rabbiyal  ‘Adheem” 
(Kurumbidzwa  ngakuve  kuna  Tenzi  wangu 
mukurukuru)  muRuku,  nekutaura  kuti:  “Subhāna 
Rabbiyal-A'lā”  (Kukudzwa  ngakuve  kuna  Tenzi 
vangu,  vari  kumusorosoro)  muSajdah,  nekutaura 
kuti:  “Rabbighfir  lee”  (Tenzi  vangu, 
ndiregerereiwo)  pakati  pemaSajdah  maviri, 
neTashahhud  yekutanga,  uye  nekugara  pasi 
panguva yeTashahhud. 

Chidzidzo chechipfumbamwe: 
Tsanangudzo yeTashahhud 
Uye ndeyekuti munhu anotaura kuti: 
At-taḥiyyātu lillāhi, waṣ-ṣalawātu waṭ-ṭayyibāt,. 
as-salāmu  alayka  ayyuhan-nabiyyu  wa 
raḥmatullāhi wa  barakātuh, as-salāmu  ʿalaynā wa 
ʿalā 
ʿibādillāhiṣ-ṣāliḥīn, ashhadu an lā ilāha illā Allāh, 
wa ashhadu anna Muḥammadan 
ʿabduhu wa rasuluhu 
 Kwaziso  dzose  dzerukudzo  ndedzaAllah, 
minamato  yose,  uye  zvinhu  zvose  zvakanaka 
ndezvake.  Rugare  ngaruve  kwamuri  imi 
Muporofita, netsitsi dzaAllah nemakomborero avo. 
Rugare  ngaruve  kwatiri  nevaranda  vaAllah 
vatsvene.  Ndinopupura  kuti  hapana    chakafanira 
kunamatwa  pachokwadi  kunze  kwaAllah,  uye 
ndinopupura kuti Muhammad muranda wavo uye 
Mutumwa wavo. 
Pedzezvo  anokumbirira  Muporofita  (rugare 
nemakomborero  aAllah  ngazvive  kwavari) 
makomborero, uye anotaura kuti: (Allahumma ṣalli 
ʿala Muhammadin, wa ʿala ʿali Muhammadin, kamaa 
ṣallayta  ʿala  Ibraheema  wa  ʿala  ʿali  Ibraheema, 
innaka  ḥameedun  majeed,  wa  baarik  ʿala 
Muhammadin,  wa  ʿala  ʿali  Muhammadin,  kamaa 
baarakta  ʿala  Ibraheema,  wa  ʿala  ʿali  Ibraheema, 

innaka  ḥameedun  majeed  (  Allah,  ropafadzai 
Muhammad  nemhuri  yake,  sekuropafadza 
kwamakaita Ibraheem nemhuri yake; zvirokwazvo, 
ndimi  munorumbidzwa,  mune  masimba,  uye 
komborerai  Muhammad  nemhuri  yake, 
sekukomborera  kwamakaita  Ibraheem  nemhuri 
yake; zvirokwazvo, ndimi munorumbidzwa, mune 
masimba)) 
Zvadaro  anokumbira  kudzivirirwa  naAllah 
paTashahhud  yekupedzisira  kubva  kumurango 
weGehena,    kumarwadzo  emuguva,  kubva 
kumiedzo yehupenyu nerufu, uye kubva kumiedzo 
yaMesiya  Dajjal.  Zvadaro  anosarudza  
minyengetero (du'ā) yaanoda kuita, kunyanya iyo 
yakashumwa  mumagwaro,  uye  imwe  yacho 
ndeyekuti: 
Allāhumma aʿinnī ʿalā dhikrika wa shukrika wa 
ḥusni  ʿibādatik.  Allāhumma  innī  ẓalamtu  nafsī 
ẓulman kathīran, wa lā yaghfiru l-dhunūba illā ant. 
Faghfir lī maghfiratan min ʿindik, warḥamnī innaka 
anta l-Ghafūru l-Raḥīm. 
(Allah,  ndibatsireiwo  pakukurangarirai, 
nekukutendai,  uye  nekukunamatai  nenzira 
yakanakisisa.  Allah,  zvirokwazvo 
ndazvidzvanyirira  pachangu  zvikuru  kwazvo,  uye 
hakuna  anogona  kuregerera  zvitadzo  kunze 
kwenyu.  Saka  ndiregerereiwo  neruregerero 
runobva  kwamuri,  uye  ndinzwireiwo  tsitsi, 

zvirokwazvo  imi  ndimi  Muregereri  mukuru,  ane 
tsitsi zhinji). 
Kana  ari  paTashahhud  yekutanga,  munamati 
anosimuka  mushure  mekupupura  huchapupu 
huviri  oenda  kuRaka’ah  yechitatu  paSwalaah 
yeŻuhr, Asr, Maghrib neIsha’a. Uye kana akatumira 
maropafadzo  kuna  Muporofita  (rugare 
nemakomborero aAllah ngazvive kwavari) zvinova 
zviri  nani;  nekuda  kwemaHadeeth  akawanda 
anotsigira  izvozvo,  pedzezvo  ozosimuka  kuenda 
kuRaka’ah yechitatu. 
Chidzidzo cheGumi: maSunnah 
emuSwaalah. 
Amwe acho ndeekuti: 
1- Istiftaah (dua remavambo). 
2-  Kuisa  ruoko  rwerudyi  pamusoro 
perweruboshwe  pachipfuva  munhu  paanenge 
akamira, asati aita Ruku' nemushure mekuiita. 
3- Kusimudza maoko kusvika pamapfudzi kana 
panzeve,  zvigunwe  zvakabatanidzwa  uye 
zvakatwasanudzwa, paTakbeer yekutanga, pakuita 
Rukuʾ,  pakusimuka  kubva  mairi,  uye  pakusimuka 
kubva  paTashahhud  yekutanga  kuenda  kuraka’ah 
yechitatu. 
4-  Kuita  Tasbeeh  kudarika    kamwe  chete 
murukuʾ nesajdah. 
5- Mashoko anowedzerwa pamusoro pekutaura 

kuti:  “Rabbanā  wa  lakal-ḥamd”  (Tenzi  vedu,  uye 
kurumbidzwa ndokwenyu) mushure mekusimuka 
kubva  paRukuʾ,  uye  kutaura  kanodarika  kamwe 
chete pakukumbira ruregerero pakati pemaSajdah 
maviri. 
6-  Kuita  kuti  musoro  uve  mumutsetse 
wakatwasuka unoenderana nemusana parukuʾ. 
7- Kuita kuti maoko asati kwatikwati nemativi, 
dumbu  risati  kwatikwati  nezvidya,  uye  zvidya 
zvisati kwatikwati netsapfu pasajdah. 
8-Kusimudza maoko kubva pasi pasajdah. 
9-  Kugarira  kwemunamati  tsoka  yake 
yekuruboshwe, achimisa yekurudyi, paTashahhud 
yekutanga uye pakati pemaSajdah maviri. 
10- Kuita Tawarruk (kugara pasi) paTashahhud 
yekupedzisira  yeSwalaah  yemaRaka’ah  mana 
nematatu:  Munamati  anogara  pasi  nemagaro  ake, 
oisa  tsoka  yake  yekuruboshwe  pasi  peyekurudyi, 
uye omisa tsoka yekurudyi. 
11-  Anonongedza  nemunwe  wekunongedzesa 
paTashahhud  yekutanga  neyechipiri  kubva 
panguva  yaanogara  pasi  kusvika  kumagumo 
eTashahhud,  uye  anofambisa  (munwe  wake 
wekunongedza) paanoita du'a. 
12-  Kutumira  maropafadzo  nemakomborero 
kuna  Muhammad,  nemhuri  yake,  uye  kuna 
Ibraheem, nemhuri yake, paTashahhud yekutanga. 
13- Kuita du'a paTashahhud yekupedzisira. 

14-  Kuverenga  neizwi  rinonzwika  paSwalaah 
yeFajr,  neSwalaah  yeJumu’ah,  neSwalaah  mbiri 
dzeEid,  neyeIstisqaa,  uye  mumaRaka’ah  maviri 
ekutanga eSwalaah yeMaghrib neIsha. 
15-  Kuverenga  chinyararire  paSwalaah  yeŻuhr 
neAsr,  uye  paRaka’ah  yechitatu  yeMaghrib, 
nemumaRaka’ah maviri ekupedzisira eIsha’a. 
16-  Kuverenga  dzimwe  ndima  mushure 
mekuverenga Al-Fatihah kubva muQur’an, pamwe 
nekucherechedza  mamwe  maSunnah  andisina 
kutaura  nezvavo  paSwalaah.  Uye  kubva  pane 
izvozvo kuwedzera pane zvinotaurwa nemunamati 
mushure  mekusimuka  kubva  parikh  achiti: 
"Rabbana  walakal-hamdu"  -  izvi  zvinobvumidzwa 
(Sunnah)  kunutungamiri  wemunamato  (Imaam), 
kune  vanotevera  (ma'mum),  uye  kune  uyo 
vanonamata ega (munfarid). Imwe Sunnah zvekare 
(yandanga ndisina kudoma): kuisa maoko pamabvi 
minwe yakaparadzaniswa panguva yerukuʾ. 
Chidzidzo chegumi nerimwe: Zvinhu 
zvinoparadza Swalaah. 
Zvinove zvisere: 
1-  Kutaura  maune  munhu  achiziva  uye 
achirangarira  (kuti  ari  paSwalaah),  asi  kune 
anokanganwa  kana  asingazivi,  Swalaah  yake 
haiparadzwe naizvozvo. 
2- Kuseka. 

3- Kudya. 
4- Kunwa zvinwiwa 
5- Kubuda pachena kwenhengo dzakavanzika. 
6-  Kutsauka  kukuru  kubva  mukutarisa  kudivi 
reQiblah. 
7- Kuita zvisina basa (paSwalah) zvakawandisa 
uye zvichitevedzana nguva yeSwalaah.  
8- Kukanganisika kwekuchena (Taharah). 
Chidzidzo chegumi nepiri: Zviga 
zveWudhu 
Igumi: 
Islam  (kuve  muMuslim),  kuve  nenjere 
dzakakwana,  kuziva  zvakanaka  nezvakaipa,  kuve 
neniyyah,  kuchengetedza  niyyah  yacho  pasina 
chinangwa  chekuigura  kusvikira  kuzvichenesa 
(Taharah)  kwapera,  kumira  kwechinhu 
chinokanganisa  Wudhu,  kuzvichenura  kubva 
mutsvina  nematombo  (istijmaar)  kana  nemvura 
(istinja)  usati  watanga  wudhu,  kuchena 
nekubvumidzwa  kwemvura  yacho,  kubvisa 
zvinodzivirira  mvura  kusvika  paganda,  uye 
kukwana  kwenguva  yeSwalah  kune  uyo  ane 
dambudziko rekurasikirwa neTaharah risingaperi. 

Chidzidzo Chegumi netatu: Zvinosungirwa 
paWudhu 
 Zvitanhatu: 
Kugeza  chiso,  zvichisanganisira  kukuchukudza 
muromo nekufema mvura  nemhino  (ozoiburitsa), 
nekugeza maoko pamwe nemagokora, nekupukuta 
musoro  wese  zvichisanganisira  nzeve,  nekugeza 
tsoka  pamwe  nezviziso,  kuita  zvese  izvi  chimwe 
mushure  mechimwe,    uye  kuita  zvese  izvi 
zvakatevedzana (pasina kumira).  
 Zvinokurudzirwa  kudzokorora  kugeza  chiso, 
maoko,  netsoka  katatu,  saizvozvo  kukuchukudza 
mukanwa  nekupinza  mvura  mumhino.  Asi 
chinomanikidzirwa  pazviri  ndechekuita  kamwe 
chete.  Hazvikurudzirwe  kudzokorora  kupukuta 
musoro,  sezvinoratidzwa  nemaHadeeth 
echokwadi. 
Chidzidzo chegumi neina: Zvinokanganisa 
Wudhu 
Uye izvi zvitanhatu: 
Zvinobuda  munzira  mbiri  dzekuzvibatsira 
nazvo,  nezvinobuda  zvakawandisa  zvine  tsvina 
kubva mumuviri, kurasa pfungwa nekuda kwehope 
kana  zvimwe  zvisiri  idzo,  kubata  nhengo 
dzesikarudzi  neruoko  kungava  kumberi  kana 
kumashure  pasina  chinovharidzira,  kudya  nyama 
yengamera,  nekubuda  muchitendero  cheIslam 

(Riddah),  Allah  ngavatichengetedze  isu 
nemaMuslim kubva pane izvozvo. 
Chiziviso chakakosha: Panyaya yekugezesa mufi: 
Zvechokwadi  ndezvekuti  hazvikanganise  Wudhu, 
uye  aya  ndiwo  mashoko  evazhinji  vevane  ruzivo; 
nekuda kwekushaikwa kweumbowo pane izvi. Asi 
kana  ruoko  rwemugezesi  rwakabata  nhengo 
dzesikarudzi dzemufi pasina chidziviriro, zvinobva 
zvave zvakasungirwa kwaari kuti aite Wudhu. 
Zvinosungirwa  paari  kuti  asabate  nhengo 
dzesikarudzi  dzemufi  kunze  kwekunge  pane 
chidziviriro.  Uye  saizvozvo,  kubata  mukadzi 
hakukanganisi  Wudhu  zvachose,  zvisinei  kuti 
zvaitwa  nekunzwa  kuda  zvepabonde  kana  kuti 
pasina  izvozvo,  maererano  nemaonero  akasimba 
pakati  pemaonero  maviri  enyanzvi,  chero  bedzi 
pasina chabuda maari. Nekuti Muporofita  (rugare 
netsitsi  dzaAllah  ngazvive  kwavari)  vakatsvoda 
mumwe wevakadzi vavo vachibva vanamata vasina 
kudzokorora Wudhu. 
Kana kuri kutaura kwaAllah (kukudzwa ngakuve 
kwavari)  mundima  mbiri  dzeAn-Nisaa,  neAl-
Maaidah kuti: 
...﴿























...﴾ 
 {... kana kuti mabata vakadzi ...} [An-Nisaa: 43] 
[Al-Ma'idah:  6],  zvinorehwa  nendima  idzi 
ndezvekuti:  kusangana  pabonde,  maererano 









[image: ] 
22 
nemaonero  akasimba  evadzidzi,  uye  ndirowo 
shoko raIbn Abbas, Allah ngavavafarire vose ivavo 
[iye  nababa  vake],  pamwe  neboka  remaMuslim 
ekutanga  nevakazotevera.  Allah  ndivo  Mupi 
wekubudirira. 
Chidzidzo chegumi neshanu: 
Kuzvishongedza nehunhu hwakatenderwa 
kumuMuslim wese 
Kunosanganisira: kutaura chokwadi, kuvimbika, 
kuzvibata,  kunyara,  hushingi,  rupo,  nekutendeka; 
pamwe  nekuzvidzivirira  kubva  kune  zvese 
zvakarambidzwa  naAllah,  kugarisana  zvakanaka 
nevavakidzani,  nekubatsira  vanoshaya 
zvichienderana nekugona, nezvimwewo zvehunhu 
hwakanaka izvo zvinoratidzwa neQur'an kana kuti 
maitiro eMutumwa kuti zviri pamutemo. 
Chidzidzo chegumi nenhanhatu: 
Kuzvishongedza netsika dzechiIslam 
Dzimwe dzacho ndezekuti: kukwazisa neSalaam, 
kuva  nechiso  chinogamuchira  vamwe 
nekunyemwerera,  kudya  nekunwa  neruoko 
rwerudyi,  kutaura    zita  raAllah  pakutanga  kudya, 
nekurumbidza  Allah  kana  wapedza  kudya, 
kurumbidza Allah mushure mekuhotsira, nekuitira 
anohotsira  du'a  (munyengetero)  kana  achinge 
arumbidza  Allah,  kushanyira  anorwara,  kutevera 

mufi pakuenda kunomuitira Swalah (yejanaza) uye 
nekunomuviga,  nekutevedzera  tsika  dzemutemo 
wechitendero  pakupinda  muMasjid  kana  mumba 
nekubuda  mazviri,  panguva  yerwendo,  uye 
pakugara  nevabereki,  hama,  vavakidzani,  vakuru 
nevadiki,  kukorokotedza  munhu  anenge  azvara 
mwana,  kukorokotedza  muhu  anenge  aroora 
neanenge  aroorwa,    nekunyaradzana  panjodzi, 
nezvimwe zvakadaro zvetsika dzeIslam pakupfeka 
nhumbi, kubvisa, nekupfeka shangu. 
Chidzidzo chegumi nenomwe: Yambiro 
pamusoro peShirk uye nemhando 
dzezvitadzo. 
Uye  zvinosanganisira:  zvivi  zvinomwe 
zvinoparadza  (zvinouraya),  izvo  zvinoti: 
Kusanganisa  Allah  nezvimwe  zvisikwa,  huroyi, 
kuuraya  munhu  izvo  Allah  vakarambidza  kunze 
kwekuti  pane  chikonzero  chinobvimudza  kudaro, 
kudya mari yechimbadzo, kudya pfuma yenherera, 
kutiza  pazuva  rehondo,  uye  kupomera  vakadzi 
vakachena,  vasina  chavanoziva,  vari  vatendi 
mhosva yehupombwe. 
Uyezve zvinosanganisira: kusateerera vabereki, 
nekugura  hukama,  nekupupura  nhema,  nekupika 
nhema, nekutadzira muvakidzani, nekudzvinyirira 
vanhu  kusvika  pakuvauraya,  kuvadzvanyirira 
papfuma  yavo,  nechiremerera  chavo,  nekunwa 

zvinodhaka,  nekutamba  mitambo  yekubheja  - 
kunonzi:  al-maysir  -  nekunyeya,  nekufambisa 
mazwi  anokonzera  kusawirirana,  nezvimwewo 
zvinhu  zvakarambidzwa  naAllah  wemasimba  ose, 
kana  Mutumwa  wavo  (rugare  nemakomborero 
aAllah ngazvive pavari). 
Chidzidzo chegumi nesere: Kugadzirira 
mufi (kuti avigwe), kumuitira Swaalah 
(munamato), nekumuviga 
Regai ndikupei tsanangudzo yacho: 
Chekutanga:  Zviri  pamutemo  weSharia 
kuyeuchidza munhu  ari  pedyo  nekufa  kuti ati: Lā 
ilāha  illallāh  (Hapana  chakakodzera  kunamatwa 
kunze kwaAllah); nekuda kweshoko reMuporofita 
(rugare nemakomborero zvaAllah ngazvive pavari) 
rekuti: 






























 
 «Udzai  vanhu  vari  pedyo  nekufa  kuti  vati: Laa 
ilaaha  illalah  Hapana  chakakodzera  kunamatwa 
kunze  kwaAllah»

1

  Yakarondedzerwa  naMuslim 
muSahih  yake.  Uye  zvinoreva  izwi  rekuti  'vari 
pedyo nekufa' muHadith iyi vanhu vave kutofa, avo 
vanenge vakuratidza zviratidzo zverufu pavari. 
Chechipiri:  Kana  pave  nechokwadi  chekuti 
munhu afa, maziso ake anovharwa, uye shaya dzake 
 

1

 Yakarondedzerwa naMuslim, nhamba (916-917). 

dzinosungwa,  nekuda  kwekuti  izvi  zvakashumwa 
muSunnah. 
Chechitatu:  Mufi  muMuslim  anofanirwa 
kugezeswa kunze kwekuti ari munhu afa muhondo, 
nokuti  haagezwi  uye  haaitirwi  Swalah,  asi 
anovigwa  akapfeka  hembe  dzaanenge  afa  nadzo; 
nokuti Muporofita, rugare nemakomborero aAllah 
ngazvive  pavari,    havana  kugeza  vakaurayiwa 
muhondo yekugomo reUhud, uye havana kuvaitira 
Swalah. 
Nhengo  dzake  dzakavandika  dzinofanira 
kuvharwa, obva asimudzwa zvishoma uye dumbu 
rake  rosvinwa  zvinyoronyoro.  Zvadaro,  mugezesi 
anoputira jira paruoko rwake kana chimwe chinhu 
chakadaro  omubvisa  tsvina  inenge  iri  panzira 
dzekuzvibatsira  nazvo.  Anobva  amuitisa  Wudhu 
seWudhu  inoitwa  pakuita  Swalaah.  Zvadaro 
anogeza  musoro  wake  nendebvu  dzake  nemvura 
nemashizha  ehapa    kana  chimwe  chinhu 
chakafanana  nawo.  Anobva  ageza  divi  rake 
rekurudyi, ozogeza divi rekuruboshwe. Anomugeza 
saizvozvo kechipiri nekechitatu, achipfuudza ruoko 
rwake padumbu pake pese paanogeza. Kana paine 
chinhu  chinobuda  maari,  anochigeza,  ovhara 
panzvimbo  yabuda  chinhu  ichocho  nedonje  kana 
chimwe  chinhu  chakadaro.  Kana  zvikaramba 

kubata,  anovhara  neivhu  rakachena,  kana 
nedzimwe nzira dzinoshandiswa pakurapa mazuva 
ano; sezvinonamira nezvimwe zvakadaro. 
Uye  anodzokorodza  kumuitisa  Wudhu,  kana 
asina  kuchena  mushure  mekumugezesa  katatu, 
anowedzerwa kumugezasa kusvika kashanu, kana 
kuti kanomwe. Pedzezvo anomuomesa nemucheka, 
oisa  zvinonhuwirira  munzvimbo  dzemuviri 
dzinopetana,  nenzvimbo  dzaaiisa  pasi  paaiita 
Sajdah  (Huma,  mhuno,  maoko,  mabvi,    uye 
netsoka).  Uye  kana  akamuzora  zvinonhuwirira 
muviri  wese  zvinenge  zvakanaka.  Anopfungidzira 
machira  ake  ekumuviga  neBukhūr  (chinhu 
chinopfungaidzwa  chinonhuwirira).  Uye  kana 
ndebvu dzake dzepamusoro pemuromo kana nzara 
dzake  dzakareba,  anodzidamburira.  Uye  kana 
akazvisiya hapana chakaipa. Bvudzi rake haripetwi, 
uyewo  haagerwi  bvudzi  rakavanzika,  uye 
haadzingiswe;  nekuti  hapana  humbowo 
hunotsigira izvozvo. Uye kana ari mukadzi, bvudzi 
rake  rinorukwa  kuita  mhotsi  nhatu,  dzobva 
dzaiswa kumusana kwake. 
Chechishanu: Kupfekedzwa kwemufi 
Zviri  nani  kuti  murume  apfekedzwe  machira 
matatu  machena  pasina  sheti  kana  tebheni, 
sezvakaitirwa  Muporofita  (Allah 
ngavavakomborere  nekuvapa  rugare).  Mufi 

anoputirwa  mumachira  zvakanaka.  Uye  kana 
akapfekedzwa  sheti,  jira  remuchiuno,  nejira 
rekufukidza muviri wese, hapana chakaipa. 
Uye  mukadzi  anoputirwa  nemachira  mashanu: 
hembe,  khimaar  (jira  rinovhara  musoro),  jira 
rinosungirirwa  muchiuno,  nemachira  maviri 
anovhara  muviri  wese.  Uye  mwana  mukomana 
anoputirwa  nejira  rimwe  kusvika  kumatatu,  uye 
mwana  musikana  anoputirwa  nejira  rinoshanda 
sehembe nemachira maviri anovhara muviri wese. 
Uye  chinomanikidzwa  kune  mufi  wese  kuti 
afukidzwe  nejira  rimwe  chete  rinovhara  muviri 
wake wese. Asi kana mufi aive Muhrim (ari pakuita 
Hajj  kana  umrah),  anofanira  kugezeswa  nemvura 
nemashizha  eSidr  (muti  unogeza),  uye  oputirwa 
mujira  rinosungirwa  muchiuno  nejira  rinovhara 
kumusoro zvake kana mamwe machira asiri iwayo. 
Uye  musoro  wake  nechiso  chake  hazvifukidzwe, 
uye  haazodzwi  zvinonhuwirira;  nekuti 
achamutswa  pazuva  rekutongwa  achiita  Talbiyah 
(achipindura  kudanwa  Kwame  naAllah),  sezvo 
zvakataurwa  muHadith  yechokwadi  yakabva 
kuMutumwa  waAllah  (rugare  netsitsi  dzaAllah 
ngazvive  kwavari).  Uye  kana  muMuhrim  aive 
mukadzi,  anoputirwa  mumachira  sevamwe,  asi 
haazodzwi  zvinonhuwirira,  uye  chiso  chake 
hachifukidzwe  neNiqab,  uyewo  maoko  ake 
haapfekedzwe  magirovhosi.  Asi  chiso  chake 

nemaoko  ake  zvinofukidzwa  nemachira  aanenge 
aputirwa nawo (kafan), sezvatsanangurwa panzira 
yekuputira mufi mukadzi.  
Chechitanhatu:  Vanhu  vanonyanya  kukodzera 
kugezesa mufi, kumuitira Swalaah,  nekumuviga. 
Munhu  waanenge  akataura  kuti  achaita  izvi, 
kozoti    baba  vake,    sekuru  vake,  hama  dzepedyo 
zvichienderana  nekuve  pedyo  kwacho  kana  ari 
murume.   
Vakanyanya  kukodzera  kugezesa  mudzimai 
vanoti: waakasiya araira, kozoti amai vake, kozoti 
ambuya vake, kozoti vehukama hwake vechikadzi 
vachitanga nevari pedyo. Uye murume nemudzimai 
wake  vanogona  kugezesana;  nekuti  As-Siddiq 
(Allah  ngavafare  naye)  akagezeswa  nemudzimai 
wake,  uye  Ali  (Allah  ngavafare  naye)  akagezesa 
mudzimai wake Fatimah (Allah ngavafare naye). 
Chechinomwe: Maitirwo emunamato wemufi: 
Munamati  anoita  Takbeer  kana.  Mushure  me 
(Takbeer) yekutanga anoverenga Surah Al-Fatihah. 
Uye  kana  akaverenga  pamwechete  nayo  Surah 
pfupi kana kuti ndima imwe kana mbiri, zvakanaka; 
nekuda  kweHadith  yechokwadi  yakataurwa 
maererano naizvozvo kubva kuna Ibn Abbas (Allah 
ngavafare navo vose [iye nababa vake]). Pedzezvo, 
anoita  Takbeer  yechipiri,  otumira  maropafadzo 
kuna Muporofita (rugare netsitsi dzaAllah ngazvive 
kwavari)  sezvaanoita  paTashahhud.  Anobva  aita 

Takbeer  yechitatu,  uye  otaura  kuti:  Allahumma-
ghfir  lihayyina  wa  mayyitina,  wa  shahidina  wa 
gha'ibina, wa saghirina wa kabirina, wa dhakarina 
wa unthana. Allahumma man ahyaytahu minna fa-
ahyihi 'alal-Islam, wa man tawaffaytahu minna fa-
tawaffahu  'alal-iman.  Allahumma-ghfir  lahu 
warhamhu,  wa  'afihi,  wa'fu  'anhu,  wa  akrim 
nuzulahu,  wa  wassi'  mudkhalahu,  waghsilhu  bil-
ma'i  wath-thalji  wal-barad,  wa  naqqihi  minal-
khataya  kama  yunaqqath-thawbul-abyadu  minad-
danas,  wa  abdilhu  daran  khayran  min  darihi,  wa 
ahlan khayran min ahlihi, wa adkhilhul-jannah, wa 
a'idhhu  min  'adhabil-qabri,  wa  'adhabin-nar, 
wafsah  lahu  fi  qabrihi,  wa  nawwir  lahu  fih. 
Allahumma  la  tahrimna  ajrahu  wa  la  tudillana 
ba'dah  (Allah,  kanganwiraiwo  vapenyu  vedu 
nevakafa vedu, varipo vedu nevasipo vedu, vadiki 
vedu nevakuru vedu, varume vedu nevakadzi vedu.  
Allah,  uyo  wamunopa  hupenyu  kubva  kwatiri, 
muraramisei ari muIslam, uye uyo wamunoita kuti 
afe kubva kwatiri, itai kuti afe  ari mutendi. Allah, 
mukanganwireiwo,  munzwireiwo  tsitsi, 
muchengetedzeiwo,  muregerereiwo, 
mukudzireiwo  nzvimbo  yake  yekuzororera, 
muwedzereiwo  nzvimbo  yake  yekupinda, 
mugezeiwo  nemvura,  nechando, 
nechimvuramabwe, uye muchenureiwo pazvitadzo 
sokucheneswa  kunoitwa  nguo  chena  kubva 

kutsvina,  uye  mutsivireiwo  musha  uri  nani  pane 
wake,  nemhuri  iri  nani  pane  yake,  mupinzeiwo 
kuParadhiso,  uye  mudzivirireiwo  kubva 
kumarwadzo  emuguva  nekumurango  wemoto, 
muwedzereiwo  nzvimbo  muguva  rake,  uye 
muvhenekereiwo.    Allah,  musatinyime  mubairo 
wake,  uye  musaite  kuti  tirasike  mushure  make), 
Pedzezvo  anoita  Takbeer  yechina,  uye  anopa 
salaam imwechete kurudyi kwake. 
Uye zvinokurudzirwa kuti asimudze maoko ake 
paanoita  Takbirah  yega  yega.  Uye  kana 
mushakabvu  ari  mukadzi,  panonzi:  Allahumma-
ghfir  lahā...,  uye  kana  vashakabvu  vari  vaviri, 
panonzi: Allahumma-ghfir lahumā..., uye kana vari 
vazhinji,  panonzi:  Allahumma-ghfir 
lahum….(mazwi  ese  aya  anoreva  kuti  Allah 
muregererei,  Allah  varegererei  zvichienderana 
nenhamba  yevanhu  vari  kutaurwa).  Asi  kana 
mushakabvu aiva farat (mwana anofa asati asvika 
zera  rekuyaruka),  pachinzvimbo 
chekumukumbirira  ruregerero,  panonzi: 
(Allahumma-j'alhu  faraṭan  wa  dhukhran 
liwālidayhi,  wa  shafīʿan  mujāban.  Allahumma 
thaqqil  bihi  mawāzīnahumā,  wa  aʿẓim  bihi 
ujūrahumā,  wa  alḥiqhu  biṣāliḥi  salafi-l-muʾminīn, 
wajʿalhu  fī  kafālati  Ibrāhīma  ʿalayhiṣ-ṣalātu  was-
salāmu,  wa  qihi  biraḥmatika  ʿadhāba-l-jaḥīm)               
(Allah,  muitei  mutungamiri  uye  mubairo 

wakachengeterwa  vabereki  vake,  uye  murevereri 
anogamuchirwa.  Allah,  itai  kuti  zvikero 
zvevabereki vake zviremedzwe nemwana uyu, uye 
wedzerai  naye  mibairo  yavo,  uye  mubatanidzei 
nevakafa  kare,    vatendi,  vakarurama,  uye  muitei 
kuti  achengetwe  naIbraheem  (rugare  ngaruve 
kwaari),  uye  mudzivirirei  netsitsi  dzenyu  kubva 
kumurango weMoto). 
Uye  zviri  muSunnah  ndezvekuti  Imam  amire 
pakanangana nemusoro wemurume, uye nepakati 
pemukadzi. Uye kana paine zvitunha zvakawanda, 
chitunha  chemurume  chinoiswa  pedyo  naImam, 
uye  chemukadzi  choiswa  kudivi  reQiblah.  Kana 
paine  vana,  mukomana  anoiswa  pamberi 
pemukadzi,  kwouya  mukadzi,  kwouya  musikana. 
Uye  musoro  wemukomana  unofanira  kunge 
wakanangana  nemusoro  wemurume,  uye  pakati 
pemukadzi  pakanangana  nemusoro  wemurume. 
Saizvozvowo musikana, musoro wake unofanirwa 
kunge  wakanangana  nemusoro  wemukadzi,  uye 
pakati  pake  pakanangana  nemusoro  wemurume. 
Uye  vanonamata  vese  vanofanira  kunge  vari 
kumashure  kwaImam,  kunze  kwekunge  mumwe 
chete  ashaya  nzvimbo  kumashure  kwaImam, 
anomira kurudyi rwake. 
Chechisere: Nzira yekuviga mufi 
Zviri pamutemo wechiIslam kuti guva ridzikiswe 
kusvika  pahudzamu  wakaenzana  nepakati 

nepakati pemunhu, uye kuti muve neLahd (gomba 
diki  rinocherwa  mukati  merusvingo  rweguva) 
kudivi  reQiblah.  Uye  mufi  anofanira  kuiswa 
muLahd  akarara  nerutivi  rwake  rwerudyi. 
Mapfundo eKafan (jira rinoputirwa mufi) anofanira 
kusunungurwa;  asi  jira  racho  haribviswe, 
rinongosiiwa rakadaro. Chiso chake hachifugurwe, 
zvisinei  kuti  mufi  aive  murume  kana  mukadzi. 
Zvino  pamusoro  pake  panovharwa  nemaLabin 
(zvidhinha  zvevhu  zvisina  kupiswa),  uye 
zvinonamirwa nevhu kuti zvibate zvakasimba uye 
zvimudzivirire kubva kuivhu. Kana maLabin asipo, 
panogona  kushandiswa  zvimwe  zvinhu  zvakaita 
semapuranga,  matombo,  kana  miti 
zvinomudzivirira  kubva  kuivhu.  Pedzezvo  guva 
rinozadzwa  neivhu.  Uye  zvinokurudzirwa  kuti 
panguva  iyoyo  pataurwe  kuti:  “Bismillāh,  wa  ‘alā 
millati  Rasūlillāh”  (Muzita  raAllah,  uye  nenzira 
yechitendero  cheMutumwa  waAllah).  Guva 
rinosimudzwa  kubva  pasi  kusvika  pamwero 
weshibr  (urefu  hwechanza),  uye  pamusoro  paro 
panoiswa  hurungudo  kana  zvichiita,  uye 
rinosasirwa nemvura. 
Zvinotenderwa kuti vaperekedzi vamire paguva 
vachiitira  mufi  dua;  nekuti  Muporofita  (rugare 
netsitsi  dzaAllah  ngazvive  kwavari)  vaiti  kana 
vapedza kuviga mufi, vaimira pariri, votaura kuti: 

 «Kumbirirai  ruregerero  hama  yenyu,  uye 
mumukumbirire  kusimbiswa,  nekuti  panguva  ino 
ari kubvunzwa»

1

. 
Chepfumbamwe:  Uye  zvakaiswa  pamutemo 
kune  uyo  asina  kumunamitira  kuti  amunamitire 
mushure mekuvigwa; 
Nekuti  Muporofita  (rugare  nemakomborero 
aAllah  ngazvive  kwavari)  vakaita  izvozvo, asi  izvi 
zvinofanira kuitwa mukati memwedzi umwe chete 
kana kuti mwedzi usati wapera. Kana nguva yacho 
ikapfuura  ipapo,  hazvitenderwi  kunamatira 
paguva;  nekuti  hapana  mashoko  anoratidza  kuti 
Muporofita  (rugare  nemakomborero  aAllah 
ngazvive kwavari) vakanamatira paguva papfuura 
mwedzi kubva pakuvigwa kwemufi. 
Chegumi:  Hazvitenderwi  kuti  hama  dzemufi 
dzibikire  vanhu  chikafu;  Nekuda  kwemashoko 
aJarir bin Abdullah Al-Bajali, muSahaba anokudzwa 
(Allah ngavafare naye), anoti: 










































































 
 «Taiona  kuungana  kumhuri  yemufi  nekubika 
zvekudya  mushure  mekuvigwa  sechikamu 
chekuwungudza  (kuchema  zvisiri  izvo)»

2

 
 

1

 Yakarondedzerwa naAbu Dawud, nhamba (3221), naAl-Haakim (3/ 399). 

2

 Yakarondedzerwa naIbn Maajah, nhamba (1612), naImam Ahmad (2/ 204). 

Yakarondedzerwa  naImam  Ahmad  neisnaad 
yakanaka, 
Hapana  chakaipa  pakubikira  vafirwa  kana 
vaenzi  vavo  chekudya.  Uye  zvinokurudzirwa  kuti 
hama  dzavo  nevavakidzani  vavo  vavagadzirire 
chikafu;  nekuti  Muporofita  (Allah 
ngavavakomborere  nekuvapa  rugare) 
pavakasvikirwa  nenhau  dzekushaya  kwaJa’far 
mwanakomana  waAbu  Twalib  (Allah  ngavafare 
naye)  kuShaam,  vakaraira  mhuri  yavo  kuti 
vagadzirire mhuri yaJa’far chikafu, vakati: 




























 
 «Zvirokwazvo  vawirwa  nezvinoita  kuti 
vabatikane»

1

. 
Hapana chakaipa pakuti hama dzemufi  dzikoke 
vavakidzani  vadzo,  kana  vamwewo,  kuti  vadye 
chikafu  chavanenge  vapihwa,  uye  hapana  nguva 
yakatarwa  yeizvi  maererano  nezvatinoziva  kubva 
mumutemo weIslam. 
Gumi  nechimwe:  Hazvitenderwe  kumukadzi 
kuti  acheme  mufi  kwemazuva  anodarika  matatu, 
kunze kwemurume wake. 
Zvirokwazvo,  zvinosungirwa  kumukadzi  kuti 
acheme  murume  wake  kwemwedzi  mina 
 

1

  Muslim,    bhuku  rezvekufa  (976),  Nasaa'i,  bhuku  rezvekufa  (2034),  Abu 
Dawud,  bhuku  rezvekufa  (3234),  Ibn  Maajah,  zvakashumwa  pamusoro 
pezvekufa (1569), Ahmad (2/441). 

35 
nemazuva  gumi,  kunze  kwekunge  aine  pamuviri, 
nekuti  nguva  yake  yekuchema  inopera 
paanosununguka;  nekuda  kwekuti  Sunnah 
yechokwadi    yakabva  kuMuporofita  (rugare 
nemakomborero  aAllah  ngazvive  kwavari) 
yakatsinhira izvozvo.  
Asi kana ari murume, haatenderwi kuchema ani 
nani  zvake  angave  hama  kana  munhu  kwenguva 
refu (semukadzi). 
Chegumi  nepiri:  Zvinotenderwa  kuvarume 
kushanyira makuva nguva nenguva kuti vaitire vafi 
du'a  (munyengetero),  nekuvakumbira  kuti  Allah 
vavaitire tsitsi,  uyewo  senzira yekurangarira  rufu 
nezvinouya mushure marwo; 
nekuti  Muporofita  (rugare  nemakomborero  a 
Allah ngazvive kwavari) vakataura kuti: 








































 
 (Shanyirai  makuva,  nekuti  anokuyeuchidzai 
hupenyu  hwamangwana)

1

  Yakarondedzerwa 
naMuslim muSahih make. 
Uye Muporofita (rugare nemakomborero aAllah 
ngazvive kwavari ) vaidzidzisa maṢahābah avo kuti 
pavanoshanyira makuva vataure kuti: 


















































































 

1

  Yakarondedzerwa  naIbn  Maajah,  nhamba  (1569),  uye  ikanzi  yakasimba 
naAl-Albani. 
























































































 
 As-salaamu  ʿalaykum  ahla  ad-diyaari  min  al-
mu’mineena  wal-muslimeen,  wa  innaa  in  shaa’ 
Allaahu  bikum  laaḥiqoon,  nas’alu-llaaha  lanaa  wa 
lakumu  al-ʿaafiyah,  yarḥamu-llaahu  al-
mustaqdimeena  minnaa  wal-musta’khireen 
(Rugare ngaruve kwamuri imi vagari vemisha ino, 
kubva  kuvatendi  nemaMuslim.  Uye  zvirokwazvo 
isu,  kana  Allah  vachida,  tichakuteverai. 
Tinokumbira  kuna  Allah  kuti  vatipe  isu  nemi 
kugarika kwakanaka. Allah ngavanzwire tsitsi avo 
vakatitangira pakati pedu, neavo vakasara shure)

1

. 
Kana  vari  vakadzi  havabvumirwi  kushanyira 
makuva;  nekuti  Mutumwa  (Allah 
ngavavakomborere  nekuvapa  rugare)  vakatuka 
vakadzi  vanoshanyira  makuva,  uye  nekuti 
pakushanya  kwavo  panotyirwa  kuti  panoitika  
miedzo  nekushaya  moyo  murefu.  Saizvozvowo, 
hazvitenderwe kwavari kuti vaperekedze chitunha 
kumakuva;  nekuti  Mutumwa  (Allah 
ngavavakomborere  nekuvapa  rugare) 
vakavarambidza  izvozvo.  Panyaya  yekunamatira 
mufi  muMasjid,  kana  kuti  paMuswalaah, 
zvinotenderwa  kune  vese  varume  nevakadzi 
pamwechete. 
Aya  ndiwo  magumo  ezvakakwanisika 
 

1

 Yakarondedzerwa naMuslim, nhamba (975). 

37 
kuunganidzika.  Allah  ngavakomborere  nekupa 
rugare  kune  Muporofita  wedu  Muhammad, 
nemhuri yavo, nemaSwahaba avo. 
 
 
***

